সাভার সিটি কর্পোরেশন

সাভার সিটি কর্পোরেশন বাংলাদেশের একটি অনুমোদিত সিটি কর্পোরেশন। এটি সাভার উপজেলার মডেল থানা ও আশুলিয়া থানা নিয়ে গঠিত হবে। এর ফলে সাভার পৌরসভাসহ থানাধীন ইউনিয়ন সমূহের বিলুপ্তি ঘটবে। ২০২৫ সালে অক্টোবর মাসে অন্তবর্তীকালীন সরকার এই সিটি কর্পোরেশন গঠনের জন্য নীতিগত সিদ্ধান্ত নিয়েছে।

 পটভূমি 

সাভার রাজধানী ঢাকার গুলিস্তান থেকে প্রায় ২৪ কিলোমিটার উত্তরে অবস্থিত। ১৯১২ সালে সাভার থানা প্রতিষ্ঠিত হয়। ১৯৮১ সালে এখানে সাভার উপজেলা প্রতিষ্ঠিত হয়। বর্তমানে সাভার উপজেলায় সাভার মডেল ও আশুলিয়া নামে দুইটি থানা এবং সাভার পৌরসভা নামে একটি পৌরসভা রয়েছে। সাভার পৌরসভা গঠিত হয় ১৯৯১ সালে। ২০০৫ সালে সাভার থানাকে ভেঙ্গে আশুলিয়া থানা গঠন করা হয় এবং সাভার থানার নাম 'সাভার মডেল থানা' নামকরণ করা হয়।

২০২৩ সালে সাভারকে ঢাকা সিটি কর্পোরেশনের সাথে যুক্ত করার সিদ্ধান্ত নেওয়া হয়েছিল।

 তথ্যসূত্র 

বিষয়শ্রেণী:২০২৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের সিটি কর্পোরেশন
বিষয়শ্রেণী:সাভার উপজেলা